**ক্যারা উইলিয়ামস** (জন্ম **বার্নিস কামিয়াত**; ২৯ জুন ১৯২৫) হলেন একজন মার্কিন অভিনেত্রী। তিনি *দ্য ডিফায়্যান্ট ওয়ানস্* (১৯৫৮) চলচ্চিত্রে বিলির মায়ের চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেলিভিশনে সিবিএসের ধারাবাহিক *পিট অ্যান্ড গ্ল্যাডিস* (১৯৬০-৬২)-এ গ্ল্যাডিস পোর্টার চরিত্রে অভিনয় করে হাস্যরসাত্মক ধারাবাহিকে সেরা প্রধান অভিনেত্রী বিভাগে এমি পুরস্কারের মনোনয়ন লাভ করেন।

প্রারম্ভিক জীবন
---------------

ক্যারা উইলিয়ামস ১৯২৫ সালের ২৯শে জুন নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার প্রকৃত নাম বার্নিস কামিয়াত। তার মাতা ফ্লোরেন্স "ফ্লোরা" (বিবাহপূর্ব শোয়ার্ট্‌জ; ১৮৯৭-১৯৯০) এবং পিতা বেঞ্জামিন আরভিং কামিয়াত (১৮৬৫-১৯৫৭)। বেঞ্জামিন অস্ট্রীয় সাম্রাজ্যের লেমবের্গে জন্মগ্রহণকারী ইহুদি অভিবাসী। তিনি ব্রুকলিনের সুপরিচিত ব্যক্তি ছিলেন এবং *ব্রুকলিন ইগল*-এর সাংবাদিক ছিলেন। অন্যদিকে ফ্লোরা নিউ ইয়র্কে জন্মগ্রহণ করেন এবং তার পিতামাতা রোমানীয় ইহুদি অভিবাসী। ফ্লোরা ব্রুকলিনের অ্যালবি থিয়েটারের পাশে ম্যানিকিউরিস্ট হিসেবে কাজ করতেন, সেখানে তিনি তার কন্যা বার্নিসকে থিয়েটারের মালিকের কাছে রেখে আসতেন।

তিনি বেতার অনুষ্ঠানে কণ্ঠাভিনয় শুরু করেন এবং ১৯৪১ সালে ১৬ বছর বয়সে তিনি চলচ্চিত্রে চুক্তিবদ্ধ হন এবং **বার্নিস কে** নামে ছোট-খাট চরিত্রে অভিনয় করতে থাকেন।

কর্মজীবন
--------

১৯৫৬ সালে উইলিয়ামস *মিট মি ইন লাস ভেগাস* চলচ্চিত্রে অভিনয় করেন, যা একাডেমি পুরস্কারের মনোনয়ন লাভ করে। এই চলচ্চিত্রে তার গাওয়া "আই রিফিউজ টু রক এন রোল" গানটি জনপ্রিয়তা অর্জন করে। পরের বছর তিনি *দ্য হেলেন মরগান স্টোরি* (১৯৫৭)-এ অ্যান ব্লিদ ও পল নিউম্যানের সাথে পার্শ্ব ভূমিকায় অভিনয় করেন। ১৯৫৮ সালে তিনি *দ্য ডিফায়্যান্ট ওয়ানস্* চলচ্চিত্রে বিলির মায়ের চরিত্রে অভিনয় করেন। এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি জেমস ক্যাগনির সাথে সঙ্গীতধর্মী হাস্যরসাত্মক চলচ্চিত্র *নেভার স্টিল অ্যানিথিং স্মল*-এ অভিনয় করেন।

ব্যক্তিগত জীবন
--------------

উইলিয়ামস ১৯৪৫ সালে অ্যালান গ্রেকে বিয়ে করেন। তাদের ক্যাথি গ্রে নামে এক কন্যা ছিল। দুই বছর পর তাদের বিবাহবিচ্ছেদ ঘটে। এরপর উইলিয়ামস ১৯৫২ সালে জন ড্রিউ ব্যারিমোরকে বিয়ে করেন। জন অভিনেত্রী ড্রিউ ব্যারিমোরের পিতা। তাদের বৈবাহিক সম্পর্কে জটিলতা দেখা দেয় এবং ১৯৫৯ সালে তাদের বিবাহবিচ্ছেদ ঘটে। তাদের পুত্র জন ব্লিদ ব্যারিমোর সাবেক অভিনেতা। উইলিয়ামসের তৃতীয় স্বামী অ্যাশার ড্যান লস অ্যাঞ্জেলেসের আবাসন ব্যবসায়ী। অ্যাশার ২০১৮ সালে ৮৩ বছর বয়সে মৃত্যুবরণ করেন।

তথ্যসূত্র
---------

1. ↑  জনসন, আরস্কিন (৭ ডিসেম্বর ১৯৬০)। "Television Comes as Heady Dish for Cara Williams"। *স্টার ব্যানার* (ইংরেজি ভাষায়)। সংগ্রহের তারিখ ২৯ জুলাই ২০২০ – গুগল নিউজ-এর মাধ্যমে।
2. 1 2  ডোলোভিৎস, ক্যাজ (৩১ ডিসেম্বর ২০০৯)। "Cara Williams: A Brooklyn Sex Bomb Remembered"। *হুওয়াকইনব্রুকলিন*।  `|ইউআরএল=` অনুপস্থিত বা খালি (সাহায্য)
3. ↑  "The 31st Academy Awards (1959) Nominees and Winners" (ইংরেজি ভাষায়)। অস্কার। সংগ্রহের তারিখ ২৯ জুলাই ২০২০।
4. ↑  "Winners & Nominees 1959"। *গোল্ডেন গ্লোব*। ১০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।
5. ↑  "'Why? Because we love you'"। *আওয়ার ভ্যালি* (ইংরেজি ভাষায়)। Mountain Media, LLC। ২ ডিসেম্বর ২০২০। ১০ মে ২০১৯ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২০।
6. ↑  "Tv's new Lucy?"। *দ্য মিলাওয়াউকি সেন্টিনেল*। সেপ্টেম্বর ২৫, ১৯৬০।

বহিঃসংযোগ
---------


উইকিমিডিয়া কমন্সে **ক্যারা উইলিয়ামস** সংক্রান্ত মিডিয়া রয়েছে।

* ইন্টারনেট মুভি ডেটাবেজে ক্যারা উইলিয়ামস (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* মার্কিন যুক্তরাষ্ট্র

 |
| অন্যান্য | 
* সোশ্যাল নেটওয়ার্ক অ্যান্ড আর্কাইভাল কনটেক্সট

 |